**द फ़्लैश** एक अमेरिकी सुपरहीरो टेलीविजन श्रृंखला है, जो ग्रेग बर्लेंटी, एंड्रयू क्रेइसबर्ग और ज्योफ जॉन्स द्वारा विकसित की गई है, जो सीडब्ल्यू पर प्रसारित होती है। यह डीसी कॉमिक्स के चरित्र बैरी एलन / फ्लैश पर आधारित है, जो एक अतिमानवीय अपराध-सेनानी है जो अलौकिक गति से आगे बढ़ने की शक्ति रखता है। यह एक काल्पनिक ब्रह्मांड में विद्यमान एरो से एक स्पिन-ऑफ है। श्रृंखला में एलन, जिसको ग्रांट गस्टिन द्वारा चित्रित किया गया है, एक अपराध दृश्य अन्वेषक जो सुपर-मानव गति प्राप्त करता है, जिसका उपयोग वह अपराधियों से लड़ने के लिए करता है।

अवलोकन
------

मुख्य लेख: द फ्लैश के धारावाहिकों की सूची

| सीज़न | एपिसोड | प्रसारण तिथि | नील्सन रेटिंग |
| --- | --- | --- | --- |
| प्रसारण प्रारम्भ | प्रसारण समाप्त | रैंक | रेटिंग |
|  | सीज़न 1 (2014–15)
  | 23
  | अक्टूबर 7, 2014 (2014-10-07) | मई 19, 2015 (2015-05-19) | 118
  | 4.62 |
|  | सीज़न 2 (2015–16)
  | 23
  | अक्टूबर 7, 2014 (2014-10-07) | मई 24, 2016 (2016-05-24) | 112
  | 4.25 |
|  | सीज़न 3 (2016–17)
  | 23
  | अक्टूबर 4, 2016 (2016-10-04) | मई 23, 2017 (2017-05-23) | 120
  | 3.50 |
|  | सीज़न 4 (2017–18)
  | 23
  | अक्टूबर 10, 2017 (2017-10-10) | मई 22, 2018 (2018-05-22) | 151
  | 3.04 |
|  | सीज़न 5 (2018–19)
  | 22 | अक्टूबर 9, 2018 (2018-10-09) | घोषित नहीं
  | घोषित नहीं
  | घोषित नहीं |

संक्षेप
-------

पहले सीज़न में, उसकी माँ की अलौकिक हत्या के बाद, जिसके लिए उसके पिता को गिरफ्तार कर लिया गया था, नन्हे बैरी को डिटेक्टिव जो वेस्ट और उसके परिवार द्वारा अपना लिया गया। वयस्क होने पर बैरी सेंट्रल सिटी पुलिस विभाग (सीसीपीडी) में एक फोरेंसिक साइंटिस्ट के रूप में कार्य करने लगा। किसी दिन पार्टिकल एक्सेलरेटर में आयी एक खराबी के कारण आये एक तूफान से नगर भर में विकिरण बरस जाता है, और बैरी पर इन विकिरणों से केंद्रित बिजली गिर जाती है, जिससे वह घायल होकर कोमा में चला जाता है। कोमा से जागने पर उसे पता चलता है कि वह अलौकिक गति से आगे बढ़ सकता है। एक्सेलरेटर के डिजाइनर हैरिसन वेल्स, बैरी की इस प्रकृति को "मेटाह्यूमन" के रूप में वर्णित करते हैं, जिसका प्रयोग बैरी सेंट्रल सिटी की रक्षा के लिए करने की कसम खाता है। फ्लैश के रूप में, वह अपनी मां के हत्यारे, रिवर्स-फ्लैश से भी लगातार द्वन्द्व करता है।

सीज़न दो में, एक सिंगुलैरिटी घटित होने के बाद, फ्लैश को सेंट्रल सिटी के नायक के रूप में मान्यता दी जाती है। हालाँकि, यह घटना एक समानांतर धरती से एक नया खतरा भी ले आती है: ज़ूम, एक स्पीडस्टर जो मल्टीवर्स के अन्य सभी स्पीडस्टर्स को खत्म करना चाहता है। हैरिसन वेल्स के समानांतर धरती के समकक्ष "हैरी", और उसकी बेटी जेसी की सहायता से बैरी ज़ूम को रोकने और मल्टीवर्स का पता लगाने की कोशिश में लगा रहता है। जो और उसकी बेटी, आइरिस, दूसरी तरफ आइरिस के भाई वॉली वेस्ट के आगमन के साथ संघर्ष करते हैं। सीज़न के अंत में ज़ूम बैरी के पिता को मार देता है, और फिर ज़ूम को हराने के बाद बैरी अपनी माँ की जान बचाने के लिए इतिहास में वापस चला जाता है।

सीज़न तीन में, अपने अतीत को बदलकर, बैरी अनजाने में एक नई वैकल्पिक समयरेखा "फ्लैशपॉइंट" का निर्माण कर देता है। हालांकि वह पुरानी समयरेखा को बहाल करने में कुछ हद तक सफल हो जाता है, लेकिन इससे बैरी के खिलाफ एक अन्य स्पीडस्टर, सैविटार के उद्भव सहित कई नए खतरे पैदा हो जाते हैं। हैरी और जेसी के पृथ्वी-2 में लौटने के बाद, एक और वेल्स डॉपेलगैगर को टीम में शामिल किया जाता है: उपन्यासकार "आर.आर." वेल्स। वॉली, सिस्को और कैटलिन स्नो तीनों में मेटाह्यूमन क्षमताओं प्रकट होना शुरू हो जाती हैं; वॉली स्पीडस्टर किड फ्लैश के रूप में और सिस्को वाईब के रूप में उभरने लगते है, जबकि कैटलिन किलर फ्रॉस्ट को खुद पर हावी होने से रोकने के लिए अपनी शक्तियों को दबाने के लिए मजबूर हो जाती ,है। जब बैरी गलती से भविष्य की यात्रा करता है और आईरिस को सैविटार के हाथों मरते हुए देखता है, तो वह ऐसा होने से रोकने के लिए भविष्य बदलने के लिए बेताब हो जाता है। आइरिस को बचाने और सैविटार को हराने के बाद, बैरी फ्लैशपॉइंट के निर्माण के लिए पश्चाताप करने के लिए स्पीड फाॅर्स की कैद में चला जाता है।

सीज़न चार में, बैरी के स्पीड फाॅर्स में चले जाने के बाद, वॉली और सिस्को सेंट्रल सिटी की सुरक्षा में लग जाते हैं। जब एक नया दुश्मन सिर्फ फ्लैश से लड़ने की बात कहते हुए उन्हें आसानी से हरा देता है, तो टीम बैरी को वापस लाने का फैसला करती है। जैसे ही वे ऐसा करते हैं, बैरी की वापसी से संसार में डार्क मैटर भी आ जाता है, जो एक सिटी बस में बैठे दर्जनों लोगों को मेटाह्यूमन में बदल देता है। इन लोगों में से एक राल्फ डिबनी है, जो कि फ्लैश की टीम में शामिल होता है। बाद में टीम का सामना दुनिया के सबसे तेज दिमाग वाले व्यक्ति क्लिफर्ड डिवो से होता है, जिसने स्पीड फोर्स से बैरी की वापसी के साथ-साथ बस में मेटाह्यूमन्स के निर्माण की भी योजना बनाई थी। हैरी वेल्स, अपने समानांतर ब्रह्मांड समकक्षों के साथ, डिवो को रोकने में टीम फ्लैश की सहायता के लिए एक टीम बनाता है। हालांकि वे डिवो को बस वाले मेटाह्यूमन्स की शक्तियों को चुराने से नहीं रोक पाते, वे उसके मास्टर प्लान को विफल अवश्य कर देते हैं। इसके तुरंत बाद बैरी और आईरिस की बेटी नोरा वेस्ट-एलन टीम से मिलने आती है।

पात्र
-----

* ग्रांट गस्टिन – बैरी एलन / द फ्लैश
* कैंडिस पैटन – आईरिस वेस्ट
* डेनियल पैनाबेकर – कैटलिन स्नो / किलर फ्रॉस्ट
* रिक कॉस्नेट – ऐडी थॉन
* कार्लोस वाल्डेस – सिस्को रमोन / वाइब
* टॉम कैवेनॉघ – हैरिसन वेल्स
* जैसी एल मार्टिन – जो वेस्ट
* केइयान लोन्सडेल – वॉली वेस्ट / किड फ्लैश
* नील सैंडिलैंड्स – क्लिफर्ड डिवो / द थिंकर
* हार्टली सॉयर – राल्फ डिबनी / इलौंगेटेड मैन
* डेनिएल निकोलेट – सेसिल हॉर्टन
* जेसिका पार्कर केनेडी – नोरा वेस्ट-एलन / एक्सएस
* क्रिस क्लेन – ओर्लिन ड्वायर / सिकाडा

सन्दर्भ
-------

1. ↑  de Moraes, Lisa (May 21, 2015). "2014–15 Full TV Season Ratings: Rankings For All Shows". *Deadline Hollywood*. मूल से May 22, 2015 को पुरालेखित. अभिगमन तिथि April 1, 2016.
2. ↑  de Moraes, Lisa (May 26, 2016). "Full 2015–16 TV Season Series Rankings: 'Blindspot', 'Life In Pieces' & 'Quantico' Lead Newcomers". *Deadline Hollywood*. मूल से May 27, 2016 को पुरालेखित. अभिगमन तिथि May 27, 2016.
3. ↑  de Moraes, Lisa (May 26, 2017). "Final 2016–17 TV Rankings: 'Sunday Night Football' Winning Streak Continues". *Deadline Hollywood*. मूल से June 2, 2017 को पुरालेखित. अभिगमन तिथि May 26, 2017.
4. ↑  de Moraes, Lisa (May 22, 2018). "2017-18 TV Series Ratings Rankings: NFL Football, 'Big Bang' Top Charts". *Deadline Hollywood*. मूल से 23 मई 2018 को पुरालेखित. अभिगमन तिथि May 22, 2018.
5. ↑  Ausiello, Michael (July 18, 2018). "How Many Episodes of Your Fave Shows Were Ordered for Next Season?". *TVLine*. मूल से 18 जुलाई 2018 को पुरालेखित. अभिगमन तिथि July 24, 2018.

बाहरी कड़ियाँ
-------------

* आधिकारिक जालस्थल इसे विकिडाटा पर सम्पादित करें
* *द फ़्लैश* TV.com पर